**13 тақырып. Қылмыстық процестегі айыпталушының құқықтарына кепілдіктің төменгі деңгейі**

**1 сағат**

**Сұрақтар:**

1 Айыпталушының құқықтары бойынша халықаралық актілер және олардың ұлттық заңдарды жетілдірудегі ролі.

2 Қылмыстық процесті жүргізетін органдарға қатысты халықаралық актілердің топтастырылуы.

3 Айыпталушының құқықтарын анықтау бойынша халықаралық актілердің ережелері және ҚР заңдарында бейнеленуі.

4. ҚР Қылмыстық процессуалдық кодексі бойынша айыпталушының құқықтары

**Тақырыптың мақсаты** қылмыстық істер бойынша сотқа дейінгі тергеуді тоқтатудың және уақытша тоқтата тұрудың негіздерін, процессуалдық тәртібін анықтау, сонымен қатар процессуалдық құжаттың (қаулының) мазмұнын дайындау.

**1 сұрақ.** Айыпталушының түсінігі.

Айыпталушының құқықтары мен заңды мүдделерін қорғау бойынша халықаралық ережелер, талаптар адам құқықтары бойынша халықаралық құжаттардың құрамдас бөлігі ретінде.

 Халықаралық стандартты актілер айыпталушының және азаматтардың минималды құқықтарын, кепілдіктерін білдіреді.

 Айыпталушының құқықтарын бұзылу оқиғаларының алдын алу құралдары.

 Айыпталушының құқықтарын және оған қарсы іс-әрекеттер бойынша жауаптылықтың халықаралық актілерде және отандық заңдарда реттелуі.

 ҚР заңдарында айыпталушының халықаралық актілерде келтірілген құқықтары және олардың сақталу дәрежесі халықаралық стандарттарға сәйкестік ретінде

 Айыпталушының құқықтарын анықтау бойынша халықаралық құжаттар:

- Адам құқықтарның Жалпыға бірдей декларациясы 5-14 баптар.

- Азаматтық және саяси құқықтар туралы Халықаралық пакті 6-17 баптар.

-Адамның құқықтары мен негізгі бостандықтарын қорғау туралы Конвенция Рим. 04.11.1950 ж. 3 баптан басталады.

- Қандай да бір нысанда болмасын ұсталған немесе қамауға алынған барлық адамдарды қорғау қағидаларының жинағы 09.12.1988

- Құқықтық тәртіпті сақтау бойынша лауазымды адамдар тәртібінің Кодексі 17 желтоқсан 1979 ж.

- Сот қудалауын жүргізетін адамдардың роліне қатысты жетекші қағидалар 27 тамыз – 7 қыркүйек 1990 ж. Гавана.

- Құқықтық тәртіпті қолдау бойынша лауазымды адамдардың күш және атылатын қаруларды қолдануының негізгі қағидалары 27 тамыз – 7 қыркүйек 1990 ж.

**2 сұрақ.** Қылмыстық процессуалдық қызметке арналған актілер субъектілеріне қарай топтастырылады.

- Күдіктінің, айыпталушының құқықтарын анықтайтын халықаралық актілер. Мұндай актілер жоғарыда аталды.

- Қылмыстық қудалауды жүргізетін лауазымды адамдардың кәсіби дайындығына және этикалық нормаларына қатысты актілер. Екінші топтағы актілер бұл тақырыпқа қатысты емес, олар басқа тақырыптарда қарстырылды.

**3 сұрақ.** -Адамды себепсіз ұстауға және қамауға алуға болмайтындық (Азаматтық және саяси құқықтар туралы хал Пактінің 9 бабы; Адамның құқықтары мен негізгі бостандықтарын қорғау туралы Конвенция 5 бабы);

 - Ұстау кезінде оған ұсталу себептерін түсіндіру;

 - отбасына немесе жақын адамдарына хабар беру (Қандай да бір нысанда болмасын ұсталған немесе қамауға алынған барлық адамдарды қорғау қағидаларының жинағы 16-19 қағидалары);

 - ұстау кезінде құқықтарын түсіндіру (Меранда ережесі);

 - өзі білетін тілде жауап беруге, мәліметтер алуға мүмкіндік беру (Азаматтық және саяси құқықтар туралы хал Пактінің 14 бабы п.3 (d); Адамның құқықтары мен негізгі бостандықтарын қорғау туралы Конвенция 6 бап 2 п.);

 - қорғаушының көмегін пайдалану құқығы;

 - аудармашының көмегін тегін пайдалану құқығы(Азаматтық және саяси құқықтар туралы хал Пактінің 14 бабы п.3 (d); Адамның құқықтары мен негізгі бостандықтарын қорғау туралы Конвенция 6 бап 2 п.);

 - азаптау немесе өлім жазасы қолоданылуы мүмкін басқа мемлекетке берілмеу құқығы (Беру туралы Еуропа Конвенциясының 3 бабы. 13.12 1957 Страсбург);

 - ұсталған адамның ашық және құзыретті сотта ісін қарату құқығы (Адамның құқықтары мен негізгі бостандықтарын қорғау туралы Конвенция 5 бап 3 п.; Азаматтық және саяси құқықтар туралы хал Пактінің 9 бабы );

 - ұсталған немесе қамауға алынған адамның дәрігерлік көмек алуға құқығы (Қандай да бір нысанда болмасын ұсталған немесе қамауға алынған барлық адамдарды қорғау қағидаларының жинағы 24-26 қағидалары);

 - өзіне немесе жақын адамдарына қарсы айғақ бермеу құқығы(Азаматтық және саяси құқықтар туралы хал Пактінің 14 бабы 3 п. );

 - заңсыз қамауға алынға адамдардың өтем алу құқығы (Азаматтық және саяси құқықтар туралы хал Пактінің 9, 14 баптары; Адамның құқықтары мен бостандықтары туралы ТМД Конвенциясы 5 бабы 4 п.);

 - кінәсі сот алдында дәлелденген дейін кінәсіз деп саналуы (Адам құқықтарның Жалпыға бірдей декларациясы 11 бап; Азаматтық және саяси құқықтар туралы хал Пактінің 14 бабы 2 п.);

 - өзін өзі неемсе қорғаушы арқылы қорғауға дайындалуға жеткілікті уақыты болуы Азаматтық және саяси құқықтар туралы хал Пактінің 14 бабы 3 п. (d), Адамның құқықтары мен негізгі бостандықтарын қорғау туралы Конвенция 6 бап);;

 - білікті қорғаушыны таңдау құқығы (1990 ж. БҰҰ 8 Когресінде қабылданған адвокаттар ролінің негізгі ережелері п. Б);

 - өзіне қарсы куә ретінде айғақ берген адамдардан жауап алдыру немесе беттестіру өткізуге құқығы(Азаматтық және саяси құқықтар туралы хал Пактінің 14 бабы 3 п. (е), Адамның құқықтары мен негізгі бостандықтарын қорғау туралы Конвенция 6 бап п.3 (g) );

 - сот үкімін қайта қаратуға құқығы(Азаматтық және саяси құқықтар туралы хал Пактінің 14 бабы 5 п. );

 - бір айыптау немесе қылмыс үшін екі рет жауаптылыққа тартылмау (Азаматтық және саяси құқықтар туралы хал Пактінің 14 бабы 7 п. );

 - өлім жазасына сотталған жағдайда апелляциялық шағымға және кешірім алуды сұрауға құқығы (БҰҰ Экономикалық және әлеуметтік кеңесінің 21 мәжілісінде мақұлданған өлім жазасына үкімге кесілгендерді құқықтарын қорғауға кепілдік шаралары 6,7 пп.).

 - сот арқылы жауаптылықтан басқа жауаптылық түрлерін таңдау құқығы. Медиация. Жеделдетілген сотқа дейінгі өндіріс. Процессуалдық келісім.

**4 сұрақ. 64-бап. Күдікті**

      **Күдікті дегеніміз:**

      1) өзіне қатысты күдікті ретінде тану туралы прокурормен келісілген қаулы шығарылған;

      2) осы Кодекстің ырып тәртібімен ұстап алынған;

      3) өзіне қатысты күдіктінің іс-әрекетін саралау туралы прокурор не сотқа дейінгі тергеп-тексеруді жүзеге асыратын адам прокурормен келісілген қаулы шығарған;

      4) қылмыстық теріс қылық жасады деген күдіктің болуына байланысты жауап алынған адам.

      2. Қылмыстық қудалау органы ұстап алу кезінде, күдіктінің қатысуымен кез келген тергеу әрекеттерін жүргізуді бастамас бұрын дереу күдіктіге оның осы Кодексте көзделген құқықтарын түсіндіруге міндетті, ол туралы ұстап алу хаттамасында, күдіктіден жауап алу хаттамасында және адамды күдікті деп тану және күдіктінің іс-әрекетін саралау туралы қаулыларда белгі жасалады.

      3. Күдікті ұстап алынған жағдайда ұстап алу туралы хаттама жасалған кезден бастап жиырма төрт сағаттан кешiктiрiлмей, оның өзi таңдаған немесе тағайындалған қорғаушымен алғашқы жауап алуға дейiн оңаша және құпия кездесу құқығы қамтамасыз етiле отырып, одан жауап алынуға тиiс. Ұстап алынған күдікті өзiнiң тұрғылықты жерiне немесе жұмыс орнына өзiнiң ұсталғандығы және ұсталып отырған жерi туралы телефон арқылы немесе өзге де тәсiлмен дереу хабарлауға құқылы.

      Ұстап алу туралы хабар сотқа дейінгі тергеп-тексеруге кедергі келтіруі мүмкін деп пайымдауға негіздер болған кезде, ұстап алуды жүзеге асырған қылмыстық қудалау органының лауазымды адамы ұстап алынған адамның кәмелетке толған отбасы мүшелерін, жақын туыстарын өзі хабардар ете алады. Мұндай хабарлау кейінге қалдырылмай жасалуға тиіс.

          6. Егер күдікті бірінші жауап алу басталғанға дейін өзінің айғақтар беруден бас тарту құқығын пайдаланбаса, оған өзінің айғақтары қылмыстық процесте, оның ішінде кейіннен ол осы айғақтардан бас тартқан кезде де дәлелдемелер ретінде пайдаланылуы мүмкін екендігі туралы ескертілуге тиіс.

     **Күдіктінің құқықтары:**

      1) ұстап алуды жүзеге асырған адамнан өзіне тиесілі құқықтар туралы түсіндірме алуға;

      2) өзіне не үшін күдік келтірілгенін білуге;

      3) өз бетінше немесе өзінің туыстары немесе сенім білдірген адамдары арқылы қорғаушы шақыруға құқылы. Егер қорғаушыны күдікті, оның туыстары немесе сенім білдірген тұлғалары шақырмаса, қылмыстық қудалау органы осы Кодекстің [67-бабының](https://adilet.zan.kz/kaz/docs/K1400000231%22%20%5Cl%20%22z67) үшінші бөлігінде көзделген тәртіппен қорғаушының қатысуын қамтамасыз етуге міндетті;

      4) іс бойынша азаматтық талап қойылуына байланысты өзін азаматтық жауапкер деп таныған жағдайда оның құқықтарын пайдалануға;

      5) таңдаған немесе тағайындалған қорғаушысымен, оның ішінде жауап алу басталғанға дейін оңаша және құпия кездесуге;

      6) күдікті қорғаушыдан бас тартқан жағдайларды қоспағанда, қорғаушысы қатысып отырған кезде ғана айғақ беруге;

      7) күдікті, азаматтық жауапкер деп тану туралы, іс-әрекетін саралау туралы қаулылардың, ұстап алу хаттамасының, бұлтартпау шарасын таңдау және оның мерзімін ұзарту туралы өтінішхаттың және қаулының, қылмыстық істі тоқтату туралы қаулының көшірмелерін алуға;

      8) айғақ беруден бас тартуға;

      9) сотқа дейінгі тергеп-тексеруді жүзеге асыратын адамнан кепіл түріндегі бұлтартпау шарасын және күзетпен ұстауға байланысты емес басқа шараларды қолдану тәртібі мен шарттары туралы түсіндірме алуға;

      10) дәлелдемелерді ұсынуға;

      11) өтінішхатты, оның ішінде қауіпсіздік шараларын қолдану туралы өтінішхатты және қарсылық білдірулерді мәлімдеуге;

      12) ана тілінде немесе өзі білетін тілде айғақ беруге;

      13) аудармашының тегін көмегін пайдалануға;

      13-1) өзіне қатысты сотқа дейінгі пробацияны жүргізу үшін пробация қызметіне жүгінуге;

      14) өз өтінішхаты бойынша немесе қорғаушысының не заңды өкілінің өтінішхаты бойынша жүргізілетін тергеу әрекеттеріне қылмыстық қудалау органының рұқсатымен қатысуға;

      15) заңда көзделген жағдайларда, оның ішінде медиация тәртібімен жәбірленушімен татуласуға;

      16) тергеп-тексерудің кез келген сатысында жазалаудың түрі мен шарасы туралы өз ұсыныстарын баяндай отырып, прокурорға процестік келісім жасасу туралы өтінішхат мәлімдеуге не оны жасасуға келісім білдіруге және процестік келісімді жасасуға;

      16-1) қылмыстық теріс қылық немесе онша ауыр емес қылмыс туралы іс бойынша бұйрықтық іс жүргізуді қолдану туралы өтінішхат мәлімдеуге;

      17) өзінің қатысуымен жүргізілген тергеу әрекеттерінің хаттамаларымен танысуға және хаттамаларға ескертулер беруге;

      18) тергеушінің, анықтаушының, прокурордың және соттың әрекеттеріне (әрекетсіздігіне) және шешімдеріне шағым келтіруге;

      19) өзінің құқықтары мен заңды мүдделерін заңға қайшы келмейтін өзге де тәсілдермен қорғауға;

      20) сараптама тағайындалған және жүргізілген кезде, сондай-ақ өзіне сарапшының қорытындысы ұсынылған кезде осы Кодекстің [274](https://adilet.zan.kz/kaz/docs/K1400000231%22%20%5Cl%20%22z298), [286-баптарында](https://adilet.zan.kz/kaz/docs/K1400000231#z365) көзделген әрекеттерді жүзеге асыруға;

      21) тергеп-тексеру аяқталғаннан кейін осы Кодексте белгіленген тәртіппен іс материалдарымен танысуға және одан, мемлекеттік құпияларды немесе заңмен қорғалатын өзге де құпияны құрайтын мәліметтерді қоспағанда, кез келген мәліметтерді көшіріп алуға, сондай-ақ ғылыми-техникалық құралдарды пайдалана отырып, олардың көшірмелерін түсіруге;

      22) қылмыстық қудалауды тоқтатуға қарсылық білдіруге;

      23) жасырын тергеу әрекеттеріне қатысты мәселелерді қоспағанда, өзінің құқықтары мен заңды мүдделерін қозғайтын процестік шешімдердің қабылданғаны туралы өзін қылмыстық процесті жүргізетін органның кейінге қалдырмай хабардар етуіне, сондай-ақ олардың көшірмелерін алуға;

      24) өзіне қарсы айғақ берген куәден қосымша жауап алу туралы, өзі көрсеткен адамдарды куә ретінде шақыру және олардан жауап алу, олармен беттестіру туралы өтінішхат беруге құқылы.

      10. Күдіктiнiң қорғаушысының немесе заңды өкiлiнiң болуы күдiктiнiң қандай да бір құқығын жоюға немесе шектеуге негiз бола алмайды.

**65-бап. Айыпталушы**